Daugavpils pilsētas domes iepirkumu komisija
Iepirkumu procedūras
“Būvniecības ieceres dokumentāciju izstrāde, autoruzraudzība un būvdarbi “Būvju nojaukšana un pārbūve ar teritorijas sakārtošanu Jelgavas ielā 7, Daugavpilī””
identifikācijas numurs DVP 2026/70
ZIŅOJUMS

Daugavpilī,  					                                                       2026.gada 9.jūnijā

1. pasūtītāja nosaukums un adrese, iepirkuma identifikācijas numurs, iepirkuma procedūras veids, kā arī iepirkuma līguma vai vispārīgās vienošanās priekšmets:

	Pasūtītājs, kurš veic iepirkumu:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Kr.Valdemāra iela 1, Daugavpils, LV-5401, Latvija



iepirkuma identifikācijas numurs: DVP 2026/70
iepirkuma procedūras veids: atklāts konkurss

iepirkuma līguma vai vispārīgās vienošanās priekšmets – 
Būvniecības ieceres dokumentāciju izstrāde, autoruzraudzība un būvdarbi “Būvju nojaukšana un pārbūve ar teritorijas sakārtošanu Jelgavas ielā 7, Daugavpilī”

Iepirkuma priekšmets nav sadalīts daļās.
2. datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē:
10.04.2026. 

3. iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji un pieaicinātie eksperti:

Komisijas priekšsēdētāja:
Ineta Leitāne – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas vadītāja
Komisijas priekšsēdētājas vietniece:
Nadežda Aļhimoviča – Daugavpils valstspilsētas pašvaldības iestādes “Daugavpils pašvaldības centrālā pārvalde” Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas vadītāja
Komisijas locekļi:
Anatolijs Kriviņš – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas jurists
Inga Zarāne – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas ekonomiste
Rasita Latkovska – Daugavpils valstspilsētas pašvaldības iestādes “Daugavpils pašvaldības centrālā pārvalde” Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas būvinženiere
Komisijas sekretārs:
Anatolijs Kriviņš – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas jurists.
Komisijas izveidošanas pamats: 
Daugavpils pilsētas pašvaldības izpilddirektora 2026.gada 27.marta rīkojums Nr.198e.

piedāvājumu iesniegšanas termiņš, kā arī pamatojums termiņa saīsinājumam (tai skaitā steidzamībai atbilstoši šo noteikumu 5. punktam), ja tāds veikts:
15.05.2026. plkst.10.00

4. to piegādātāju nosaukumi, kuri ir iesnieguši piedāvājumus, kā arī piedāvātās cenas:
Piedāvājumu ir iesnieguši šādi pretendenti:

	N.p.k.
	Pretendents
	Piedāvājuma iesniegšanas veids
	Piedāvājuma iesniegšanas datums un laiks

	1.
	"ATR" SIA

	Sistēmā
	14.05.2026 plkst. 15:01

	2.
	Grāvējs SIA

	Sistēmā
	14.05.2026 plkst. 12:02

	3.
	SIA "Taikin Build"

	Sistēmā
	15.05.2026 plkst. 07:56



Pretendentu piedāvātās cenas:

	Pretendents
	Iesniegšanas datums un laiks
	Finanšu piedāvājums

	"ATR" SIA 
	14.05.2026 plkst. 15:01
	EUR 206369.41


	Grāvējs SIA 
	14.05.2026 plkst. 12:02
	EUR 199942.64


	SIA "Taikin Build" 
	15.05.2026 plkst. 07:56
	EUR 179615.54




6.piedāvājumu atvēršanas vieta, datums un laiks:

15.05.2026. plkst. 14:00 www.eis.gov.lv

7.tā pretendenta (vai pretendentu) nosaukums, kuram (vai kuriem) piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums:

09.06.2026. LĒMUMS

Iepirkumu komisija veic aritmētisko kļūdu pārbaudi pretendentu “ATR” SIA, “Grāvējs” SIA, “Taikin Build” SIA iesniegtajos piedāvājumos un secina, ka:
“ATR” SIA, “Grāvējs” SIA, “Taikin Build” SIA piedāvājumos aritmētiskās kļūdas nav konstatētas.
Komisija nolēma: 
Pretendentu iesniegtos piedāvājumus nodot tālākai vērtēšanai.

Iepirkuma komisija pārbauda pretendentu “ATR” SIA, “Grāvējs” SIA, “Taikin Build” SIA iesniegto piedāvājumu atbilstību pasūtītāja tehniskās specifikācijas prasībām. Komisijas locekle – Daugavpils valstspilsētas pašvaldības iestādes “Daugavpils pašvaldības centrālā pārvalde” Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas būvinženiere – informē, ka pretendentu “ATR” SIA, “Grāvējs” SIA, “Taikin Build” SIA iesniegtie piedāvājumi atbilst pasūtītāja specifikācijas prasībām.
Komisija nolēma:
1.  “ATR” SIA, “Grāvējs” SIA, “Taikin Build” SIA iesniegtie piedāvājumi atbilst pasūtītāja specifikācijas prasībām.
2. Nodot tālākai vērtēšanai “ATR” SIA, “Grāvējs” SIA, “Taikin Build” SIA iesniegtos piedāvājumus.

Atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16.punktam, Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

Atbilstoši Konkursa nolikuma 19.punktam: 

19. Piedāvājumu izvērtēšanas kritēriji
19.1. Piedāvājumu izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā cenas un kvalitātes kritērijus.
19.2. Par saimnieciski visizdevīgāko piedāvājumu tiks atzīts piedāvājums ar visaugstāko skaitlisko novērtējumu – lielāko punktu skaitu. Lielāko punktu skaitu nosaka, dalot visu klātesošo iepirkuma komisijas locekļu piešķirto punktu kopsummu ar klātesošo komisiju locekļu skaitu.
19.3. Vērtēšanas kritēriji un maksimālais punktu skaits (kopā 100 punkti):
	Nr.p.k.
	Vērtēšanas kritērijs
	Maksimālais punktu skaits
	Punktu piešķiršanas metodika
	Vērtējamais dokuments

	19.3.1.
	A
Piedāvātā līgumcena (EUR)
	98
	Punktus piešķir pēc formulas A = (AZ /AP) x 98, kur:
A = saņemtais punktu skaits;
AZ = viszemākā piedāvātā līgumcena;
AP = piedāvātā līgumcena;
98 =  maksimālais piešķiramo punktu skaits.
Piedāvātā līgumcena tiek vērtēta pēc aritmētisku kļūdu pārbaudes.
(Vērtējumu nosaka ar precizitāti divi cipari aiz komata)
	Finanšu piedāvājums

	19.3.2.
	B
Būvuzņēmēja pieredze
	2
	Punktus piešķir atbilstoši šādiem nosacījumiem:
Ja pretendents iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) kā būvdarbu veicējs izpildījis būvdarbus publiskās ēkas* demontāžai (nojaukšanai), kura  kopēja platība vismaz 1000 m2, kas ir pilnībā pabeigti un nodoti ekspluatācijā institūcijai, kura pilda būvvaldes funkcijas – tiek piešķirti 2 punkti. Ja pretendentam nav šādas pieredzes, punkti šajā vērtēšanas kritērijā netiek piešķirti.
	Kvalifikācijas dokumenti

	Kopējais punktu skaits  = A + B

	* Publiska  ēka - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.28. punktam, ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.29. punktam, nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).


Iepirkumu komisija secina, ka pretendentu iesniegtās cenas ir šādas:
	Pretendents
	Iesniegšanas datums un laiks
	Finanšu piedāvājums

	"ATR" SIA 
	14.05.2026 plkst. 15:01
	EUR 206369.41

	Grāvējs SIA 
	14.05.2026 plkst. 12:02
	EUR 199942.64

	SIA "Taikin Build" 
	15.05.2026 plkst. 07:56
	noraidīts


Komisijas locekļi, individuāli vērtē iesniegtos piedāvājumus atbilstoši vērtēšanas kritērijiem.
Komisijas locekļi, individuāli aizpildot vērtēšanas tabulas, secina, ka pretendentu iegūtais punktu skaits ir šāds:
	Nr. p.k.
	


Vērtēšanas kritērijs
	Maksimālais punktu skaits
	SIA "Taikin Build"
	"ATR" SIA
	Grāvējs SIA

	19.3.1.
	A
Piedāvātā līgumcena (EUR)
	98
	Noraidīts
	94.95
	98

	19.3.2.
	B
Būvuzņēmēja pieredze
	2
	Noraidīts
	
2
	
2

	
	
	100
	Noraidīts
	96.95
	100.00


Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam - piedāvājumam ar visaugstāko skaitlisko novērtējumu – lielāko punktu skaitu.
Komisija secina, ka visaugstāko skaitlisko novērtējumu – lielāko punktu skaitu (100.00) ieguvusi SIA “Grāvējs”.
Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. 
Iepirkuma komisija veic pretendenta SIA Grāvējs” kvalifikācijas atbilstības pārbaudi un secina, ka pretendents SIA “Grāvējs” atbilst kvalifikācijas prasībām.
Iepirkuma komisija nolēma: 
Pretendents, kurš atbilst kvalifikācijas prasībām un kuram būtu piešķiramas līguma slēgšanas tiesības atklātā konkursā DVP 2026/70 “Būvniecības ieceres dokumentāciju izstrāde, autoruzraudzība un būvdarbi “Būvju nojaukšana un pārbūve ar teritorijas sakārtošanu Jelgavas ielā 7, Daugavpilī” ir SIA “Grāvējs”
Komisija veikusi pārbaudi Atbilstoši Publisko iepirkumu likuma 42. pantam, tostarp, tika pieprasītas un iegūtas izziņas no Elektronisko iepirkumu sistēmas (www.eis.gov.lv.), kā arī pretendentam tika nosūtīts pieprasījums par ārvalstī reģistrētajām personām un ir saņemta pieprasīta informācija. Iepirkuma komisijas priekšsēdētāja informē, ka atbilstoši iegūtai informācijai, attiecībā uz pārbaudāmajām personām nepastāv Publisko iepirkumu likumā paredzētie izslēgšanas noteikumi. Iepirkumu komisija ir pārbaudījusi pārbaudāmās personas arī Starptautisko un Latvijas Republikas nacionālo sankciju likumā noteiktajā kārtībā. Atbilstoši iegūtai informācijai, attiecībā uz pārbaudāmajām personām nepastāv Publisko iepirkumu likumā paredzētie izslēgšanas noteikumi. Pamatojoties uz veikto pārbaudi un Konkursa nolikumā 19.punktā paredzēto vērtēšanas kritēriju, 
Iepirkuma komisija nolēma:
1.Piešķirt tiesības slēgt iepirkuma līgumu iepirkuma procedūras DVP 2026/70 “Būvniecības ieceres dokumentāciju izstrāde, autoruzraudzība un būvdarbi “Būvju nojaukšana un pārbūve ar teritorijas sakārtošanu Jelgavas ielā 7, Daugavpilī” SIA “Grāvējs” reģ.Nr.40103954917, (Pārmiju iela 23, Rīga, LV-1057, Latvija), par piedāvāto cenu EUR 199942,64 (simts deviņdesmit deviņi tūkstoši deviņi simti četrdesmit divi euro un sešdesmit četri centi) bez PVN.
2.Informēt visus pretendentus par pieņemto lēmumu.
3.Nosūtīt attiecīgu paziņojumu Iepirkumu uzraudzības birojam.
4.Publisko iepirkumu likumā noteiktajā kārtībā nodrošināt attiecīgas informācijas publicēšanu.

8.informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi:
n/a

9.pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu: -
Attiecībā uz pretendentu “Taikin Build” SIA piedāvājumu, Iepirkuma komisija secina sekojošo.
1. Atbilstoši Konkursa nolikuma 14.3.2.punktam, ir izvirzītas šādas prasības pieredzei būvdarbiem: Pretendents iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) kā  būvdarbu veicējs ir veicis vismaz šādus būvdarbus (kas ir pilnībā pabeigti un nodoti ekspluatācijā institūcijai, kura pilda būvvaldes funkcijas):
1. Vismaz 1 (viens) objekts, kur izpildīti būvdarbi ēkas demontāžai (nojaukšanai), kura  kopēja platība vismaz 1000 m2;
2. Vismaz 1 (viens) objekts, kur izpildīti būvdarbi ēkas vai tās daļas pārbūvei,  kur pārbūves kopēja platība vismaz 100 m2.
Ārvalstu pretendentu gadījumā būvdarbiem jābūt nodotiem ekspluatācijā ārvalsts atbildīgajā institūcijā, ja to paredz attiecīgās ārvalsts normatīvie akti.
Pārbūve – atbilstoši Būvniecības likuma 1. panta 9.punktam, būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu.
Būve – atbilstoši Būvniecības likuma 1. panta 3.punktam, būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids.
Būvdarbi – atbilstoši Būvniecības likuma 1. panta 2.punktam, būvniecības procesa sastāvdaļa, darbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu.
Pretendenta iesniegtā piedāvājuma sastāvā (dokumentā “PIEREDZES SARAKSTS BŪVDARBI“) ir sniegta tajā skaitā šāda informācija:

	Objekta nosaukums
	Objekta informācija

	//Objekts Nr.1//, ēkas un darbnīcas demontāžas darbi (kad. apz. 44740020029012, kad.apz.//___//, II.-III. gr. ēkas)
	Demontējamo ēku platība:
Ēka 1 – 1950
Ēka 2 - 2800
Darbu veikšanas gads: 2025

	//Objekts Nr.2//, Esošas ēkas (kad. apz. Nr.//___//) vienkāršotā pārbūve ar lietošanas veida maiņu, //___//, Daugavpils
	Kopējā platība: 202.7 m2
Apbūves laukums: 242.1 m2
Darbu veikšanas gads : 2025


Objekta Nr.1 pasūītītājs ir bijusi Daugavpils valstspilsētas pašvaldība un, atbilstoši izdrukai no BIS sistēmas, nevienas demontētas ēkas šī būvobjekta realizācijas ietvaros kopēja platība nebija vismaz 1000m2 (arī SIA //___// atsauksmē, norādīto ēku ar kadastra apzīmējumu kopējas platības ir šādas: kad.apz. //__// -937.3m2, kad.apz. //__// -857.0m2).

2. Saskaņā ar Ministru kabineta 2014.gada 2.septembra noteikumu Nr.529
“Ēku būvnoteikumi” 1.pielikuma 2.1.punktu, ir nošķirami šādi būvniecības veidi: jauna būvniecība, novietošana, pārbūve, vienkāršota pārbūve, lietošanas veida maiņa bez pārbūves, atjaunošana, atjaunošana ar lietošanas veida maiņu, restaurācija, nojaukšana vai konservācija. Ministru kabineta 2014.gada 2.septembra noteikumu Nr.529 “Ēku būvnoteikumi” 1.1 6.punkts paredz, ka vienkāršota pārbūve ir būvdarbi, kuru rezultātā ēkas nesošajās konstrukcijās veic ailu (piemēram, logu, durvju, lūku, inženiertīklu šahtu vai šķērsojumu) jaunu būvniecību, pārbūvi vai nojaukšanu, kā arī ēkas ārējo kāpņu, pandusa vai terases jaunu būvniecību, pārbūvi vai nojaukšanu.
Objektā Nr.2 būvniecības veids ir vienkāršotā pārbūve, savukārt Konkursa nolikumā pieprasītais būvniecības veids ir pārbūve, atbilstoši šādai definīcijai: būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu.

3. Atbilstoši Konkursa nolikuma 14.4.punktam, ir izvirzītas tajā skaitā šādas prasības:
atbildīgais būvdarbu vadītājs, būvspeciālists ar būvprakses sertifikātu “Ēku būvdarbu vadīšana un būvuzraudzība” un kurš iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) kā atbildīgais būvdarbu vadītājs ir piedalījies būvdarbos ēkas demontāžai (nojaukšanai), kura  kopēja platība vismaz 1000 m2, kas ir pilnībā pabeigti un nodoti ekspluatācijā institūcijai, kura pilda būvvaldes funkcijas.
Pretendenta iesniegtā piedāvājuma sastāvā (dokumentā “PIEREDZES SARAKSTS BŪVDARBU VADĪTĀJS //___//) ir sniegta šāda informācija:
	Nr.
	Objekta nosaukums
	Pasūtītājs
	Izpildītājs
	Objekta informācija

	1
	Ēku un būvju nojaukšana //__// Daugavpilī //Objekts Nr.3//
	//__//
	SIA //__//

	3947.3 m2


Pielikumā: izdruka no BIS lietas.
Pievienotie dokumenti nesatur pierādījumus tam, ka kādai no demontētajām ēkām kopēja platība ir vismaz 1000 m2.
Minēto neatbilstību sakarā pretendentam 27.05.2026. plkst.14.13, pamatojoties uz Publisko iepirkumu likuma 41.pantu, tika nosūtīta elektroniski parakstīta 27.05.2026.vēstule Nr.4.-1/316 ar lūgumu līdz 2026.gada 1.jūnijam, plkst.10.00 rakstiski izskaidrot minētos jautājumus. 
Komisijas noteiktajā termiņā (kā arī vēlāk) pretendents nav izskaidrojis iesniegto piedāvājumu un nav komentējis minētās neatbilstības.
Konkursa nolikums ir tiesību akts, uz kuru tiek balstīta turpmākā iepirkuma procedūra un kurš līdztekus normatīvajam regulējumam (un vienlaikus tam atbilstoši) reglamentē iepirkuma procedūras norisi (sk. Augstākās tiesas Administratīvo lietu departamenta 2012.gada 17.augusta lēmums lietā Nr.SKA-850/2012); tajā ietvertie noteikumi ir saistoši ne tikai pretendentiem, bet arī pasūtītājam, attiecīgi pretendentiem ir precīzi jāievēro izvirzītas prasības, sagatavojot savu piedāvājumu, un pasūtītājam atbilstoši iepirkuma nolikumā ietvertajām prasībām pretendentu piedāvājumi ir jāizvērtē.
Apstāklis, ka pretendents ir iesniedzis neatbilstošu tehnisko piedāvājumu, liecina vien par to, ka pretendents nav pievērsis pietiekamu uzmanību un rūpību sava piedāvājuma sagatavošanai atbilstoši Iepirkuma nolikumā noteiktajām prasībām, un attiecīgi arī sekas, kas saistītas ar šāda piedāvājuma vērtēšanu, ir jāuzņemas vienīgi pašam pretendentam.
Atbilstoši Iepirkumu uzraudzības biroja Iesniegumu izskatīšanas komisijas 2013.gada 8.aprīļa lēmumam Nr.4-1.2/13-123, pretendenta pienākums ir sagatavot un iesniegt piedāvājumu atbilstoši iepirkuma procedūras dokumentos izvirzītajām prasībām un pats pretendents uzņemas atbildību par piedāvājumā norādīto informāciju. Turklāt paša pretendenta ziņā arī ir tas, kādā veidā tiek sagatavots piedāvājums un kāda informācija tajā tiek ietverta. Gadījumā, ja pretendents piedāvājumā ir iekļāvis iepirkumu procedūras dokumentu prasībām neatbilstošu informāciju vai šādu informāciju nav sniedzis vispār, tad pretendents ar vēlāk sniegtu informāciju (dokumentiem) nevar apliecināt atbilstību iepirkuma procedūras dokumentos izvirzītajām prasībām, jo pretendenti pēc piedāvājuma iesniegšanas termiņa beigām nedrīkst grozīt vai mainīt piedāvājumā ietverto informāciju, kā arī papildināt ar informāciju, kura nav sniegta vispār.
Atbilstoši Iepirkumu uzraudzības biroja Iesniegumu izskatīšanas komisijas 2013.gada 29.aprīlļa lēmumam Nr.4-1.2/13-146, pretendentam saskaņā ar Publisko iepirkumu likuma regulējumu tika dots atbilstošs laika periods tā piedāvājuma sagatavošanai un iesniegšanai, tādējādi iesniedzēja piedāvājumā iekļautās informācijas, tai skaitā tehniskajā – finanšu piedāvājumā iekļautās informācijas, korektums ir iesniedzēja atbildība. Tāpat iesniegumu izskatīšanas komisijas ieskatā nav pieļaujama situācija, ka, neskatoties uz iepirkuma komisijas konstatēto neatbilstību, iesniedzēja piedāvājums tiktu atzīts par atbilstošu Nolikuma prasībām.
08.06.2015. lēmumā Nr.4-1.2/15-146/2 Iepirkumu uzraudzības biroja Iesniegumu izskatīšanas komisijas norāda, ka piedāvājumam jāatbilst visām iepirkuma procedūras dokumentos izvirzītajām prasībām un nav pieļaujamas atkāpes, savukārt pasūtītājam ir jānoraida šīm prasībām neatbilstoši piedāvājumi, tādējādi nodrošinot Publisko iepirkumu likuma 2.panta 2.punktā noteiktā vienlīdzīgas un taisnīgas attieksmes principa ievērošanu attiecībā uz tiem pretendentiem, kuru piedāvājumi ir sagatavoti atbilstoši visām prasībām
Atklātā konkursa nolikuma 9.9.punkts nosaka: “Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu”. 
Pamatojoties uz Publisko iepirkumu likuma 2.panta 2.punktu, Atklātā konkursa nolikuma 9.9. punktu, 14.3.2.punktu un 14.4.punktu, 
Komisija nolēma:
noraidīt pretendenta “Taikin Build” SIA iesniegto piedāvājumu kā neatbilstošu Konkursa nolikuma 14.3.2.punkta un 14.4.punkta prasībām.

10.ja piedāvājumu iesniedzis tikai viens piegādātājs, – pamatojums iepirkuma procedūras nepārtraukšanai saskaņā ar Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība”  19. punktu: - n/a

11.lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru: 
- n/a

12.piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu:
n/a

13.iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas:
n/a

14.konstatētie interešu konflikti un pasākumi, kas veikti to novēršanai:
n/a

Iepirkumu komisijas priekšsēdētāja						    	          I.Leitāne

